ট্যাক্সি ধর্মঘটে যাত্রী ভোগান্তি চরমে। আর এই সুযোগে ঝোপ বুঝে কোপ মারতে নেমে পড়েছে দালালচক্র। আকাশছোঁয়া দরে প্রাইভেট গাড়ির ব্যবস্থা করতে তারা অতিতত্পর। পুলিস নীরব দর্শক।
 ওয়েব ডেস্ক: ট্যাক্সি ধর্মঘটে যাত্রী ভোগান্তি চরমে। আর এই সুযোগে ঝোপ বুঝে কোপ মারতে নেমে পড়েছে দালালচক্র। আকাশছোঁয়া দরে প্রাইভেট গাড়ির ব্যবস্থা করতে তারা অতিতত্পর। পুলিস নীরব দর্শক। গতকাল ট্যাক্সি ধর্মঘটে দিনভর নাকাল হয়েছেন যাত্রীরা। হাওড়া স্টেশন, শিয়ালদা স্টেশন, বিমানবন্দর, সর্বত্রই ছিল এক ছবি। আজ শহরে ফের সেই একই ছবি।  বেঙ্গল ট্যাক্সি অ্যাসোসিয়েশন,ক্যালকাটা ট্যাক্সি অ্যাসোসিয়েশন, সিআইটিইউয়ের ডাকে দুদিনের ট্যাক্সি ধর্মঘট। পুলিসি জুলুম বন্ধ, ওয়েটিং চার্জ বাড়ানো, ওলা-উবেরের মতো ট্যাক্সিতে সরকারি নিয়ন্ত্রণ,  এই তিন দফা দাবিতেই ২ দিনের ধর্মঘট চালাচ্ছেন ট্যাক্সি মালিকরা।